Jaan Lattiku Karjapoisi kivi sarnane on ka Teejuhi mälestusjooksu rändkarikas, mis antakse igal aastal üle Teejuhi mälestusjooksu parimale teatevõistkonnale.
#000000
Karjapoisi kiviTeejuhi radaJaan Lattiku pinkPiirikiviJL nimetähtedega puuInfokiosk
#000001
22. oktoobril 1998.a. korraldas Võru Instituut konverentsi „Jaan Lattik 120“.
#000003
“Kas tahad teada, kust läheb tee Karula kiriku juurde?”
#000005
Tänasele rändajale juhatab teed kivisse raiutud karjapoiss Jaan. Ta teeb seda Jaan Lattiku kuulsa noortejutu „Teejuht“ ainetel. „Teejuhi“ jutt ilmus esmakordselt 1913.a. Jaan Lattiku noortejuttude kogumiku „Meie noored“ teises kordustrükis, hiljem mitmetes kordustrükkides.
#000006
Teelõigul Mäkiste talu teeots – Karula vana kirik Lüllemäel kohtame endiste ja praeguste talude juures mitmeid penisid. Aga õgas neid pellätä ei massa. Karjapoisist Teejuhil on iga peni jaoks õpetussõnad olemas!
#000007
Tänased Lüllemäe kooli noored andsid penidele sellise visuaalse näo ja kuju nagu nemad neid jutu järgi ette kujutavad.
#000008
Selleks see Teejuhi rada ju ongi!
#000010
2017. aastal toimus joonistuskonkurss Teejuhi koerad. Konkursi tulemusena said visuaalse näo koerad, keda Teejuht oma teel Lüllemäele kohtas.
#000011
Oleme tähistanud 2018.aasta oktoobris endiste talude asukohad infotahvlitega, kus on koera pilt ja karjapoisi sõnad. Iga rändaja, kes satub täna Karula kanti uitama, saab juhatust, kuidas jõuda Mäkistest Lüllemäele ning milliseid koeri ta võib oma teel kohata. Kaasaegsete Infotahvlitega tähistatud rada täiendab Juku-Peedu orienteerumisklubi Teejuhi püsirada.
#000012
23.juunil 2018 paigaldati Jaan Lattiku mälestuspink Karula kiriku juurde. Pink asub uue ja vana kiriku vahel. Pingil seisev Karjapoiss näitab näpuga kiriku suunas justkui oleks jõudnud Rändajast mööda ning kontrollimas, et kas vastavalt tema juhatamisel on ikka kiriku juurde jõutud.
#000013
Tänasel päevalgi juhatab Karjapoiss Teelisi Mäkiste talu teeotsast kiriku juurde. Kohale jõudes on teelisel võimalik nüüd pingil jalga puhata ning edasisi rännuplaane pidada.
#000014
Pingi paigaldamise idee küpses idee eestvedajal Ene Kaasil peas juba aastaid. Õnneks leidus ideele toetajaid ja nii kirjutati projekt KOP-ile. Pink on kingituseks Karula kandi rahvale ja Jaan Lattiku austajaile ning Eesti Vabariigile 100 sünnipäevaks.
#000015
Ma kutsun ja pühitsen kõiki eesti noori, kus nad ka on ja elavad, Eesti talu, Eesti küla ja kihelkonna, Eesti alevikkude ja linnade ning Eesti riigi piiri hoidjaiks ja kaitsjaiks. Kõik nood piirikivid, mis meie vanemad sinna paigale on asetanud, on niisama tõsised ja pühad kui on Eesti kiriku müürikivid. Noorte käed ma võtan ja painutan piirikupitsale otse kivisse lõigatud ristile ja ütlen neile ette oma isa, tolle vana Võrumaa talupoja sõnad. Las noored räägivad järele: “See piirikivi on püha! Hoidke ja pidage isakodu piiri kalliks! Eesti rahva teekond läbi öö jätkub veel, kuid sellel reisul on olnud ka ilusaid päikesepaistelisi päevi ja tähtede särast õnnistatud rahulikke öid. Hoidke lõkkel meie vabadusetuld, mis meie rahva hinges alati on elutsenud. See peletab eemale, kaugele idast meile kõndinud öised mõtted, võõrad varjud ja nende karmid korraldused ja käsud. Kõiki noid ilusaid vabaduseaastaid ja -päevi kanname kaasas oma usus, lootuses ja palavas ning suures armastuses oma esiisade maa, kodu ja riigi vastu. Kuid nüüd on seal kodus nii pime, et vaata, ega haudki pole süngem. Aga meie tahame loota ja teha kõik selle heaks, et Eesti jälle võiks õitseda ja elada päikesesäras vabana ängistava öö varjudest!”
#000017
Jaan Lattik oli umbes 9.aastaselt lõiganud kodutalu lähedal olevas metsas ühe puu sisse oma nime. Seda mäletas üks mees Tõnu Ilsjan. Sellest olid rääkinud Valterile tema vanemad. Kui 1998.aastal avati Jaan Lattiku mälestuseks Karjapoisi kivi tuli sellest juttu ning ühiselt mindi seda puud otsima.
#000020
Puu leiti üles, kuid see oli väga halvas olukorras ning otsustati, et see tuleb päästa. 1998. aastal ennem Jaan Lattiku sünniaastapäeva toimetati puu Lüllemäe Kulutuurimajja, kus kohalik meister Kalmer Daniel pani selle alusele ning tegi vajalikud hooldustööd.
#000021
2018.aastal, vahetult ennem Jaan Lattiku 140.sünniaastapäeva tähistamist on jõudnud see väärikas puu Lüllemäe raamatukogu uutesse ruumidesse, aidates luua raamatukogus ühtset tervikut Jaan Lattiku mälestuse hoidmisel.
#000022
„Teejuhi infokioski“ vaatab tagasi Jaan Lattiku elule ja loomingule. Jaan Lattik on jätnud meile imelise kultuuripärandi, mida soovime eksponeerida kõigile rändajaile, kes Karula kanti on sattumas. Kultuuripärand panduna kaasaegsesse kuube võiks kõnetada praeguse aja „meie noori” kui ka „meie vanu”. Julgustame rändajat avastama meie kultuuripärandit ning tutvustame talle ka praegust Karula piirkonda.
#000023
Kioski sisuloomesse on panustanud tänases Karula piirkonnas olevad organisatsioonid koos ärksate ja tegusate inimestega.
#000025
Eha ja Toivo Kotov OK JukuPeedu
#000026
Jana Tiits ja koolipere Lüllemäe põhikool
#000028
Valga rural municipality, Karula service centre
#000029